Auhinnatud heliloojate duo Trent Reznor and Atticus Ross liiguvad lähemale EGOT-tiitli võitmisele, sest mehed liitusid just HBO uue sarja "Watchmen" meeskonnaga sarjale originaalmuusika loomiseks.
Reznor ja Ross on varem pälvinud Oscari ja Kuldgloobuse filmi "Sotsiaalvõrgustik" heliriba eest ning töötasid ka režissööri David Fincheri järgmiste filmide "Lohetätoveeringuga tüdruk" ja "Kadunud" juures, millest viimase eest võitsid nad visuaalmeediumi parima heliriba Grammy, vahendab Indiewire.
Pärast seda on bändikaaslased Nine Inch Nailsist teinud originaalmuusikat veel Peter Bergi filmile "Patriootide päev", 2016. aasta dokumentaalfilmile "Enne veeuputust" ja režissöör Ken Burnsi eelmise aasta dokumentaalfilmide sarjale "The Vietnam War". Hiljuti panustasid Reznor ja Ross originaalmuusikaga näitleja Jonah Hilli lavastajadebüütfilmi "Mid90s", mis esilinastub 19. oktoobril.
"The Watchmenis" teevad kaasa Regina King, Jeremy Irons, Don Johnson ja Tim Blake Nelson. Pärast edukat pilootosa otsustas HBO toota sarjast terve hooaja ja avaldas ka 2019. aasta esilinastuse kuupäeva. Klassikalisest piltnovellist inspireeritud sarja loominguline juht on Damon Lindelof ja koos temaga pilootepisoodi lavastaja Nicole Kassell, sarja "The Leftovers" tegevprodutsent Tom Spezialy, lavastaja Stephen Williams ja "Keeluaja kuninga" produtsent Joseph Iberti.
Sarja ametlikus kirjelduses seisab, et see toimub alternatiivses minevikus, kus superkangelasi koheldakse kui lindpriisid ning samal ajal, ning kuigi sari järgib esialgse piltnovelli nostalgiat, üritab see ka kehtestada end sellest sõltumatuna uuel tasandil.
Lindelof kommenteeris Reznori ja Rossi kaasamist ka Instagramis, märkides, et ta võttis pilootepisoodi kirjutamise ajal HBO-ga ühendust, et küsida, kas nad kaaluksid Reznori ja Rossi palkamist, ainult selleks, et avastada, et HBO oli seda juba teinud. Lindelof nimetas nende muusikat originaalseks, vistseraalseks ja sügavalt emotsionaalseks.
View this post on Instagram
For 30 years, we've known what Watchmen looks like... but what does It SOUND like? I called HBO while we were still writing the pilot and begged them to consider pursuing the brilliant Trent Reznor & Atticus Ross as composers. "That's so weird... " HBO responded, "They just called US asking about Watchmen." Turns out Trent and Atticus are as big fans of the original masterwork as I am of Trent and Atticus. Their music, from NIN to Social Network to Vietnam is original, visceral and deeply emotional. And so, it is with great excitement and gratitude for the thermodynamic miracle that brought us together to announce that Watchmen officially sounds like THEM.
Toimetaja: Merit Maarits